ທ່ານ ໂອບາມາ ຈະຢ້ຽມຢາມ ອາຟຣິກາ ເພື່ອປຶກສາຫາລື ການຕໍ່ຕ້ານ ການກໍ່ການຮ້າຍ
ປະ​ທາ​ນາ​ທິບໍດີບາຣັກ ​ໂອ​ບາ​ມາ ຈະອອກ​ເດີນທາງ​ ໄປ​ຢ້ຽມຢາມ ພາກ​ຕາ​ເວັນ​ອອກ​ ຂອງອາ​ຟຣິກາ ເລີ້ມໃນ​ວັນພະຫັດທີ 23 ກໍລະກົດ​ນີ້.
ໃນຂະນະທີ່ກະຊວງການຕ່າງປະເທດ ສືບຕໍ່ການອອກຄຳເຕືອນ ຂອງຕົນກ່ຽວກັບການໂຈມຕີກໍ່ການຮ້າຍທີ່ອາດເປັນໄປໄດ້ ໃນ ປະເທດເຄັນຢາ ປະທານາທິບໍດີບາຣັກ ໂອບາມາກໍຈະອອກເດີນ ທາງໄປຢ້ຽມ ຢາມພາກຕາເວັນອອກຂອງອາຟຣິກາ ເລີ້ມໃນວັນ ພະຫັດທີ 23 ກໍລະ ກົດນີ້ ໂດຍມີບັນຫາຕໍ່ຕ້ານການກໍ່ການຮ້າຍ ເປັນຫົວຂໍ້ການປຶກສາຫາລື ທີ່ສຳຄັນທີ່ສຸດ ໃນກອງປະຊຸມຂອງ ການຢ້ຽມຢາມຄັ້ງນີ້ ນັກຂ່າວ VOA Aru Pande ມີຂໍ້ມູນເພີ່ມເຕີມ ຈາກທຳນຽບຂາວ ເຊິ່ງ ພຸດທະສອນ ຈະນຳລາຍລະອຽດມາສະເໜີທ່ານ ໃນລະຫວ່າງການຢ້ຽມຢາມປະເທດ Senegal, ອາຟຣິກາໃຕ້ ແລະ ທານຊາເນຍ ຂອງທ່ານ ໃນປີ 2013, ປະທານາທິບໍດີ ໂອບາມາ ໄດ້ປະກາດການລິເລີ່ມເສີມຂະຫຍາຍການຮ່ວມມື ຂອງສະຫະລັດ ໃນດ້ານການຄ້າ, ການລົງທຶນ ແລະ ພື້ນຖານໂຄງລ່າງໃນທະວີບ ອາຟຣິກາ ທ່ານ ໂອບາມາ ກ່າວວ່າ ການເດີນທາງໄປປະເທດ ເຄັນຢາ ແລະ ເອທິໂອເປຍ ຂອງທ່ານ ແມ່ນ ແນໃສ່ການສົ່ງຂໍ້ຄວາມທີ່ຄ້າຍຄືກັນວ່າ ສະຫະລັດ ແມ່ນຄູ່ຮ່ວມມືທີ່ເຂັ້ມແຂງບໍ່ພຽງແຕ່ກັບສອງປະເທດນີ້ເທົ່ານັ້ນ, ແຕ່ສຳລັບຂົງເຂດລຸ່ມທະເລຊາຍຊາຮາຣາ ໃນອາຟຣິກາ ເຊັ່ນກັນ ທ່ານໂອບາມາ ກ່າວວ່າ ການຢ້ຽມຢາມບ້ານເກີດບັນພະບູລຸດ ຂອງປະທານາທິບໍດີ ສະຫະລັດ ທ່ານບາຣັກ ໂອບາມາ ຄັ້ງທຳອິດເກີດຂຶ້ນພາຍໃຕ້ການໂຈມຕີຮ້າຍແຮງ ຢ່າງຕໍ່ເນື່ອງໃນ ເຄນຢາ ໂດຍພວກ al-Shabab ແລະ ກໍບໍ່ເທົ່າໃດມື້ຫຼັງຈາກການເປີດຫ້າງຊັບພະສິນຄ້າ Westgate ທີ່ນະຄອນຫຼວງ ໄນໂຣບີຄືນອີກ, ເຊິ່ງເປັນບ່ອນທີ່ເຄີຍຖືກພວກຫົວຮຸນ ແຮງຍິງສັງຫານ 67 ຄົນ ຈາກການ ເຂົ້າຍຶດຫ້າງດັ່ງກ່າວໃນປີ 2013 ປັດໄຈການຕໍ່ຕ້ານການກໍ່ການຮ້າຍແມ່ນທິດທາງໃນການຢ້ຽມຢາມຂອງ ທ່ານໂອບາມາ ທີ່ສຳນັກງານໃຫຍ່ສະຫະພາບອາຟຣິກາ ໃນປະເທດ ເອທິໂອເປຍ, ເຊິ່ງເປັນການຢ້ຽມຢາມ ປະເທດ ໃນພາກຕາເວັນອອກ ຂອງອາຟຣິກາ ຄັ້ງທຳອິດ ໂດຍປະທາທິບໍດີສະຫະລັດ ທີ່ຍັງ ດຳລົງຕຳແໜ່ງຢູ່ ທ່ານ Jeffrey Smith ຈາກສູນສິດທິມະນຸດ Robert F Kennedy ໄດ້ເວົ້າວ່າ ສະຫະລັດ ເຫັນ ເອທິໂອເປຍ ວ່າເປັນພັນທະມິດ ທີ່ສຳຄັນຢູ່ໃນພາກພື້ນ, ໂດຍສະເພາະໃນການຕໍ່ສູ້ ຕ້ານພວກ al-Shabab ທ່ານ Jeffrey Smith ກ່າວວ່າ ແຕ່ທ່ານ Smith ກ່າວວ່າ ການຢ້ຽມຢາມຂອງປະທານາທິບໍດີ ໂອບາມາ ແມ່ນການສົ່ງສັນຍານ ທີ່ຜິດ, ເມື່ອເວົ້າເຖິງອຳນາດການ ປົກຄອງທີ່ກົດຂີ່ຂອງເອທິໂອເປຍ ທ່ານ Jeffrey Smith ກ່າວວ່າ ທ່ານ ນາງ Bronwin Bruton ຈາກສະພາ ແອັດແລນຕິກ ຜູ້ທີ່ໄດ້ພົບກັບ ນັກເຄື່ອນໄຫວ ປະຊາທິປະໄຕ ມຸສລິມ ໃນເອທິໂອເປຍ, ເວົ້າວ່າ ບາງຄົນຜູ້ທີ່ຖືກກ່າວວ່າ ມີຄວາມຜິດຖານ ກໍ່ການຮ້າຍ, ກໍໄດ້ເອີ້ນການ ເດີນທາງໄປຢ້ຽມຢາມຂອງທ່ານ ໂອບາມາ ວ່າເປັນຄວາມຜິດພາດ ທ່ານ ນາງ Bronwin ເວົ້າວ່າ ເຈົ້າໜ້າທີ່ອາວຸໂສຂອງລັດຖະບານໂອບາມາກ່າວຕໍ່ ວີໂອເອ ວ່າ ສະຫະລັດ ສື່ສານຢ່າງເປັນ ປະຈຳກ່ຽວກັບຄວາມເປັນຫ່ວງ ດ້ານສິດທິ ມະນຸດ ກັບລັດຖະບານ ເອທິໂອເປຍ, ທັງເປັນການ ເປີດເຜີຍ ແລະ ເປັນການສ່ວນຕົວ ເຈົ້າໜ້າທີ່ກ່າວວ່າ